hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu en hu en hu hu hu ru hu hu hu en en hu hu hu hu hu hu hu hu hu hu hu hu hu hu hu hu hu hu de es hu hu hu hu hu hu hu hu hu hu hu
Ford Strauss Autószalon - Híreink, aktualitások, információk
Ranger Thunder - hamarosan érkezik
Európa legnépszerűbb pickupja lenyűgöző stílussal.
Az új Ford Ranger Thunder drámai stílussal és még magasabb felszereltséggel gazdagítja Európa legkelendőbb pickupját*; az első vásárlók 2020 nyarának végén vehetik át új autójukat.
Az európai piacon mindössze 4500 példányban kapható Ranger Thunder exkluzív külső és belső dizájn-megoldásokkal varázsolja még izgalmasabbá a 2020-as Év Pickupját, alapáron kínálva a legnépszerűbb extrákat – ugyanakkor a tervezők arra is ügyeltek, hogy szemernyit se csorbuljon az autó SUV-stílusa, személyautós komfortja, bőséges szállító kapacitása és vontató képessége.
A Ford 2,0 literes EcoBlue dízelmotorjának Bi-Turbo változatával hajtott gép teljesítménye 213 LE, forgatónyomatéka pedig 500 Nm, és az erőforráshoz tízfokozatú automata sebességváltó csatlakozik, amely mind az országúton, mind pedig terepen simán működik.
A rendkívül népszerű Ranger Wildtrak sorozatból kialakított Thunder hatásosan ötvözi a látványos megjelenést, az optimális vontató képességet és a kemény négykerékhajtást. “Az új Ranger Thunder ütős látványa vonzó lesz majd azoknak a vásárlóknak, akik nem félnek kitűnni a tömegből,” vélekedett Szabó Attila, a Ford Magyarország ügyvezető igazgatója. “Ez a sokoldalú, kényelmes és stílusos modellváltozat ugyanolyan kemény, mint amilyen karizmatikus.”
A Thunder egyetlen kivitelben készül, és a szemet gyönyörködtető dizájn-megoldások látványosan kihangsúlyozzák az autó exkluzív jellegét és lehengerlő karakterét. A Sea Grey fényezéshez tökéletesen illenek az exkluzív 18 colos fekete könnyűfém keréktárcsák, akárcsak az Ebony Black árnyalatú hűtőrács, hátsó lökhárító, ködfényszóró-foglalatok, plató-kiegészítők és kilincsek. A hűtőrács és a sportos bukócső vörös betétei izgalmasan ellenpontozzák a karosszéria markáns árnyalatát; mindezt háromdimenziós hatású “Thunder” emblémák egészítik ki az első ajtókon és a platóhátfalon, illetve egy matt fekete Ranger logó.
Erőteljes Bi-turbo 2.0 EcoBlue dízelmotorja kimagasló vonóerőt kínál; az alacsony fordulatszám-tartományban két, sorba kötött turbótöltő együttes működése javítja a forgatónyomatékot és a gázreakciókat. Magasabb fordulatszámnál a kisebb turbótöltő leáll, és a nagyobb turbótöltő biztosítja a motor csúcsteljesítményét.
A Ford 10 fokozatú automata sebességváltója már a Ford F-150 pickupban és a Mustangban is bizonyította teljesítményét és strapabírását. A szélesebb fokozatkiosztás élénkebb gyorsulást, jobb gázreakciót és kedvezőbb üzemanyag-fogyasztást biztosít. Valós idejű, adaptív váltásütemező algoritmusok segítenek abban, hogy a váltó a megfelelő időben mindig a megfelelő fokozatot kapcsolja.
A Ranger Thunder magas szintű off-road képességeiről a jól bevált négykerékhajtási rendszer gondoskodik. Az autó NEDC-ciklusban mért legalacsonyabb üzemanyag-fogyasztása 7,8 l/100 km, CO₂-kibocsátása pedig 205 g/km (WLTP: 9,1 l/100 km és 239 g/km). 2019-ben a Ranger az eddigi legjobb évét zárta az európai piacon, ahol a modellből 52.500 példány talált gazdára.* Magyarországon tavaly 2653 új Ranger kelt el, ami a Pick-up szegmens 45 százalékának felel meg.
Ford Ranger Special Edition
Mustang Mach-E - megérkezett!
4.74 (Based on 54 reviews)
9700 Szombathely, Zanati u. 58.
© 2022 - Strauss Autószalon Minden jog fenntartva!